SMPC คาดยอดขายปี 64-65 โตเฉลี่ย 10-15% ตั้งงบ 100 ลบ. สร้างโรงถังเก็บแก๊ส ASME
SMPC คาดยอดขายปี 64-65 โตเฉลี่ย 10-15% รับดีมานด์เพิ่ม มั่นใจผลงานไตรมาส 1 ดีกว่าช่วงเดียวกันของปีก่อน ตั้งงบ 100 ลบ. สร้างโรงถังเก็บแก๊ส ASME
SMPC คาดยอดขายปี 64-65 โตเฉลี่ย 10-15% รับดีมานด์เพิ่ม มั่นใจผลงานไตรมาส 1 ดีกว่าช่วงเดียวกันของปีก่อน ตั้งงบ 100 ลบ. สร้างโรงถังเก็บแก๊ส ASME
4 มี.ค. 2564

SMPC คาดยอดขายปี 64-65 โตเฉลี่ย 10-15% รับดีมานด์เพิ่ม มั่นใจผลงานไตรมาส 1 ดีกว่าช่วงเดียวกันของปีก่อน ตั้งงบ 100 ลบ. สร้างโรงถังเก็บแก๊ส ASME
นายสุรศักดิ์ เอิบสิริสุข กรรมการผู้จัดการ บริษัท สหมิตรถังแก๊ส จำกัด (มหาชน) หรือ SMPC เปิดเผยว่า บริษัทฯ คาดยอดขายถังแก๊สฯ ปี 64 เติบโต 10-15% และมีปริมาณการขายถังแก๊สที่ 8 ล้านถัง เพิ่มขึ้นจากปีก่อนอยู่ที่ 7.3 ล้านถัง เป็นไปตามความต้องการใช้ LPG ที่เพิ่มขึ้นอย่างต่อเนื่อง สอดคล้องกับ World LPG ที่ประเมินว่าตั้งแต่ปี 63-73 LPG จะยังมีโอกาสในการเติบโตอีกมาก โดยเฉพาะในกลุ่มประเทศที่น่าจะมีการเติบโต เช่น เอเชียแปซิฟิก และกลุ่มประเทศที่กำลังพัฒนาอื่นๆ อย่าง แอฟริกา หรือเอเชีย ซึ่งถือเป็นประเทศที่มีศักยภาพในการใช้ LPG สูง โดยเฉพาะสำหรับการหุงต้ม
“เราตั้งเป้าการเติบโตในปี 64-65 ไว้ที่ 10-15% โดยปีนี้จะมีปริมาณการขายถังแก๊สฯ ที่ 8 ล้านใบ และในปีหน้าคาดมีการขายถังแก๊สที่ 9.2 ล้านใบ จากปี 63 ที่อยู่ที่ 7.3 ล้านใบ อย่างไรก็ตามแม้ว่าปริมาณการขายอาจจะไม่ได้เยอะมาก แต่ยอดขายและมาร์จิ้นจะทำได้ดีกว่าปีที่ผ่านมา” นายสุรศักดิ์ กล่าว
ทั้งนี้บริษัทฯ ยังตั้งเป้าเพิ่มกำลังการผลิต (Utilization) ปีนี้เป็น 80% และปี 65 เป็น 92% จากปี 63 อยู่ที่ 73% เพื่อรองรับความต้องการใช้ LPG ที่เพิ่มขึ้น
ขณะที่แนวโน้มผลการดำเนินงานในไตรมาส 1/64 ก็คาดว่าจะเติบโตดีกว่าช่วงเดียวกันของปีก่อน เนื่องจากยังมีคำสั่งซื้อที่เข้ามาอย่างต่อเนื่อง และล่วงหน้าไปหลายเดือนแล้ว ซึ่งส่วนหนึ่งได้รับปัจจัยบวกจากค่าเงินบาทที่ปรับตัวแข็งค่า และราคาเหล็กที่ปรับตัวขึ้น ทำให้ลูกค้ามีการเร่งออเดอร์เข้ามา
สำหรับการลงทุนในปีนี้ บริษัทฯ วางงบลงทุนรวมไว้ที่ 100 ล้านบาท เพื่อก่อสร้างโรงถังเก็บแก๊ส ASME ที่มีขนาดใหญ่